בישול אחר בישול 
מקורות בסיסיים- המשנה בקמ"ה + רש"י, רמב"ם ט, ג; כ"ב, ח; לגבי הבנת הב"י ברמב"ם - ראו דרכי משה, ג, על הטור. המעוניינים ביישוב קושייתו – יראו אבן האזל, כ"ב, ח. 
המוקד ההלכתי, כמובן בטוש"ע סעיף ד' וט"ו , ובה"ל (לסעיף ד) אודות הכרעת השו"ע. 
וראו משנ"ב (כ"ד, כ"ט, לא) 
חזו"א ל"ז י"ג 
אגרו"מ, ד, ע"ד 
 
שו"ת אגרות משה אורח חיים חלק ד סימן עד  
בישול (א) האם מותר לחמם דבר לח שנתבשל כדי יד סולדת, ונצטנן קצת, ואף להרתיחו.  
 
תשובה: לאחר שהוא יד סולדת אמת שהוא כבר נחשב בשול, ואולי אין זה אף בחשיבות מצטמק ויפה לו, דאם היה זה כמצטמק ויפה לו אפשר לאסור מדרבנן עיין בעה"ש סי' שי"ח סעיף י"ט, ולדידיה יהיה אסור להעמיד במקום שאפשר לבא ליד העלאת רתיחות אלא במקום שיבא רק לידי יד סולדת אבל יותר מסתבר שכיון שאיכא דעדיפי להו שלא יהיה יותר מיד סולדת לא נחשב מצטמק ויפה לו. עכ"פ מש"ע הגר"ז סי' שי"ח ס"ט שמתיר אפילו להרתיח מים שהיד סולדת בהן, ואף שאיירי בנצטנן הרי איירי אליבא דסוברין יש בשול אחר בשול בלח אף לחייב כשלא היה יד סולדת ובשלו עד שנעשה יד סולדת דלא כקולת הרמ"א, א"כ או דסובר דלא כעה"ש שבמצטמק ויפה לו אסור מדרבנן, או שסובר דלא נחשב מצטמק ויפה לו כהטעם שכתבתי, עכ"פ יש לסמוך ע"ז ויש להתיר דבר לח שנתבשל ליד סולדת כשנצטנן קצת שעדיין חם הוא וראוי לאכול מחמת חמימותו להעמיד אף במקום שירתיח, כדעת כתר"ה.  
 
(ב) מהו טעם הרמ"א /או"ח/ (שי"ח סט"ו) בדבר שיש בו מרק שכ' ונהגו להקל אם לא נצטנן לגמרי, ומהו שיעור זה.  
 
תשובה: טעם הרמ"א משום שסובר לדינא כהרמב"ם והרשב"א דאין בשול אחר בשול גם בלח אבל מחמירין כשנצטנן לגמרי. ושיעור החמימות שצריך להיות בלח להרמ"א הוא שראוי לאכול לאלו שרוצין לאכול חמין כדכתב בש"ע הגר"ז ס"ט.  
 
ומה שהביא כתר"ה מאג"ט ס"ק י"ד דכשראוי עדיין לקצת בנ"א =בני אדם= לאכול מחמת חמימותו כבר יצאנו מחשש איסור דאורייתא ובדרבנן סמכינן על הפוסקים דלא מחלקין בין לח ויבש, לא מובן כלל דבלא נתבשל מתחלה אלא פחות מיד סולדת אף שהוא בחום גדול הראוי לאכילת חמין חייב כשישלים לבשל עד שיהיה יד סולדת. וממילא להסוברים דיש בשול אחר בשול בלח כשנצטנן חייב אף אם נצטנן קצת שנעשה פחות מיד סולדת אף שהוא עדיין חם טובא כראוי ועוד יותר מאכילת בנ"א חמין חייב, וא"כ איך כתב דבראוי לאכול מחמת חמימותו לקצת בנ"א הוא רק בשול מדרבנן וצ"ע בכוונתו.  
 
ראו גם את סעיף ה' בטוש"ע בנוגע לבישול אחר אפיה, צליה וקליה 
 
למתקדמים: הנושאים הבאים -  
הגדרות לח ויבש, תבשיל מעורב מלח ויבש, יבש הופך ללח (נולד) 
כלי ראשון וכלי שני (וכלי שלישי), והמסתעף מזה – מצקת, עירוי, דבר הבא בגושים 
הכנת תה וקפה 

